Pielikums Nr.1

Apstiprināts ar Madonas novada pašvaldības

 2017. gada 26.janvāra lēmumu Nr.33

(protokols Nr.3., 11.p.)

**Darba uzdevums**

**Lokālplānojuma izstrādei zemes vienībās ar kadastra Nr.70010011570; 7001011569; 70010011571; 70010011572; 70010011373, Saules ielā, Madonas pilsētā, Madonas novadā.**

1. **Teritorijas raksturojums**
	1. Zemes vienības ar kadastra Nr. 70010011570; 7001011569; 70010011571; 70010011572 atrodas Saules ielā 54A un Saules 54B un zemes vienība ar kadastra Nr. 70010011373 atrodas Saules iela 60A.

1.2. Teritorijas platība ~ 9 ha.

1.3 Pašvaldības teritorijas plānojumā noteiktais (atļautais) zemes izmantošanas veids:

 - publiskās apbūves teritorija (P);

 - dabas apstādījumu teritorija (DA).

1. **Lokālplānojuma izstrādes mērķis**

Grozīt teritorijas plānojumu, lai radītu priekšnoteikumus teritorijas ilgtspējīgai attīstībai, sekmējot rūpniecības apbūves teritoriju attīstību atbilstoši Madonas novada pašvaldības ilgtspējīgas attīstības stratēģijai 2013. - 2020.gadam.

1. **Lokālplānojuma izstrādes pamatojums**

3.1. Teritorijas attīstības plānošanas likuma 1. panta 9.punktu, 20.pantu un 24. pantu;

3.2. Ministru kabineta noteikumi Nr.628 “Noteikumi par pašvaldību teritorijas attīstības plānošanas dokumentiem”.

1. **Lokālplānojuma izstrādes uzdevumi:**

4.1. Pamatot izmaiņas teritorijas plānojumā, esošo atļauto teritorijas izmantošanu publiskās apbūves teritorija (P) un dabas apstādījumu teritorijas (DA) vietā nosakot funkcionālo zonu ražošanas apbūves teritorija.

4.2. Izvērtēt lokālplānojuma teritorijā plānotās funkcionālās zonas ietekmi uz blakus esošo zemesgabalu pašreizējo un atļauto izmantošanu un attīstības iespējām;

4.3. Izstrādāt perspektīvas transporta infrastruktūras risinājumus, ņemot vērā plānojamās darbības raksturu un apjomu. Jāparedz lokālplānojuma teritorijā plānoto ielu un ceļu saslēgumu ar esošo Madonas pilsētas ielu tīklu.

4.4. Izvērtēt esošās inženiertehniskās infrastruktūras nodrošinājuma atbilstību teritorijas perspektīvajai attīstībai un noteikt nepieciešamo perspektīvo inženiertehniskās apgādes tīklu un būvju izvietojumu.

4.5. Noteikt pasākumus blakus esošās dzīvojamās apbūves aizsardzībai pret troksni, smakām putekļiem un cita veida piesārņojumu.

4.6. Projekta sastāvā izstrādāt teritorijas izmantošanas un apbūves noteikumus lokālplānojumā ietvertajai teritorijai, noteikt teritorijas izmantošanas un apbūves noteikumus, apbūves parametrus, precizēt funkcionālās zonas galvenos izmantošanas veidus un atļautās papildizmantošanas.

1. **Lokālplānojuma saturs**

Saskaņā ar Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3.4. nodaļas prasībām:

5.1. Paskaidrojuma rakts;

5.2. Grafiskā daļa;

5.3. Teritorijas izmantošanas un apbūves noteikumi;

5.4. Pārskats par lokālplānojuma izstrādi un publisko apspriešanu;

5.5. Pielikumi, cita informācija, kas izmantota lokālplānojuma izstrādei (izpētes, ekspertīzes u.c.).

5.6. Saistošie noteikumi – teritorijas izmantošanas un apbūves noteikumi un grafiskā daļa, kas ir saistošo noteikumu pielikumi.

1. **Lokālplānojuma izstrādes nosacījumi:**

6.1. Lokālplānojuma teritorija ir zemes vienību ar kadastra Nr. 70010011570; 7001011569; 70010011571; 70010011572; 70010011373 robežas.

6.2. Lokālplānojumu izstrādāt uz aktualizēta digitāla inženiertopogrāfiskā plāna ar mēroga noteiktību M 1 : 5000.

6.3. Institūcijas, no kurām pieprasāma informācija un/vai nosacījumi lokālplānojuma izstrādei un, ja nepieciešamas, atzinumi par lokālplānojumu:

6.3.1. Valsts Vides dienesta Madonas reģionālā vides pārvalde;

6.3.2. Dabas aizsardzības pārvalde;

6.3.3. Veselības inspekcija;

6.3.4. Valsts akciju sabiedrība “Latvijas Valsts ceļi”;

6.3.5. Valsts meža dienests;

6.3.6. Latvijas ģeotelpiskās informācijas aģentūra;

6.3.7. Akciju sabiedrība “Latvenergo”;

6.3.8. Akciju sabiedrība “Latvijas Gāze”;

6.3.9. SIA “Citrus Solutions”;

6.3.10. SIA “Madonas siltums”;

6.3.11. AS “Madonas ūdens”;

6.3.12. Vidzemes plānošanas reģions.

6.4. Izstrādāto Lokālplānojuma redakciju iesniegt Madonas novada pašvaldības domē, pievienojot projekta grafiskos materiālus digitālā formā shp, dwg vai dgn datņu formātā un JPG vai PDF formātā, teksta daļu DOC formātā, teritorijas izmantošanas un apbūves noteikumus DOC un PDF formātā .

6.5. Lokālplānojuma gala redakciju sagatavot 3. eksemplāros.

1. **Sabiedrības līdzdalības veidi un pasākumi**

7.1. Paziņojumus par lokālplānojuma izstrādes uzsākšanu ievietot teritorijas attīstības plānošanas informācijas sistēmā (TAPIS) un publicēt pašvaldības mājas lapā [www.madona.lv](http://www.madona.lv), novada informatīvajā izdevumā “Madonas novada vēstnesis” un laikrakstā “Stars”. Nosūtīt informāciju to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar lokālplānojuma teritoriju.

7.2. Izstrādāto lokālplānojuma redakciju un sagatavoto ziņojumu iesniedz Madonas novada pašvaldības domē, kura pieņem lēmumu par lokālplānojuma redakcijas nodošanu publiskajai apspriešanai un institūciju atzinumu saņemšanai, saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 80., 81. un 82. punktiem.

7.3. Paziņojumu par lokālplānojuma publisko apspriešanu, kas ilgst ne mazāk par četrām nedēļām ievietot teritorijas attīstības plānošanas informācijas sistēmā (TAPIS) un publicēt pašvaldības mājas lapā [www.madona.lv](http://www.madona.lv), novada informatīvajā izdevumā “Madonas novada vēstnesis” un laikrakstā “Stars”. Nosūtīt paziņojumu to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar lokālplānojuma teritoriju.

Paziņojumā norāda:

7.3.1. pašvaldības domes lēmumu par teritorijas plānojuma vai lokālplānojuma redakcijas nodošanu publiskajai apspriešanai;

7.3.2. teritorijas plānojuma vai lokālplānojuma redakcijas publiskās apspriešanas termiņu *(Publiskās apspriešanas termiņš sākas ne agrāk kā piecas darbdienās pēc paziņojuma publicēšanas TAPIS)*

7.3.3. vietu, kur noteiktā laikā var iepazīties ar teritorijas plānojuma vai lokālplānojuma redakciju;

7.3.4. sabiedrības līdzdalības pasākumu norises vietu un laiku;

7.3.5. apmeklētāju pieņemšanas un rakstisko priekšlikumu iesniegšanas vietu.

7.4. Atbilstoši MK noteikumu Nr.628 4. nodaļā noteiktajai kārtībai Madonas novada pašvaldība paziņo darba uzdevumā minētajām institūcijām par sagatavoto lokālplānojuma redakciju un nepieciešamību sniegt atzinumu.

7.5. Publiskās apspriešanas laikā pašvaldība nodrošina sabiedrībai brīvi pieejamā vietā pašvaldības telpās iespēju iepazīties ar lokālplānojuma redakcijas materiāliem izdrukas veidā.

7.6. Pēc publiskās apspriešanas beigām izstrādes vadītājs organizē sanāksmi, kurā tiek izskatīti publiskās apspriešanas laikā saņemtie priekšlikumi un institūciju atzinumi. Par sanāksmes laiku paziņo ne vēlāk kā divas nedēļas pirms sanāksmes noteiktā datuma, ievietojot informāciju sistēmā un pašvaldības tīmekļa vietnē, kā arī informējot sabiedrību citos pieejamos veidos. Sanāksmes protokolā tiek ietverta atzīme par priekšlikuma ņemšanu vērā vai noraidīšanu. Ja priekšlikums tiek noraidīts, norāda pamatojumu, kā arī atspoguļo izstrādātāja viedokli. Protokolu paraksta izstrādes vadītājs un lokālplānojuma izstrādātājs.

7.7. Madonas novada pašvaldības dome ar saistošajiem noteikumiem apstiprina lokālplānojuma teritorijas izmantošanas un apbūves noteikumus un grafisko daļu – funkcionālo zonējumu, teritorijas ar īpašiem noteikumiem un aizsargjoslas. Paziņojumu par saistošo noteikumu pieņemšanu publicē TAPIS , oficiālajā izdevumā "Latvijas Vēstnesis", pašvaldības mājas lapā [www.madona.lv](http://www.madona.lv) un novada informatīvajā izdevumā “Madonas novada vēstnesis”.

1. **Lokālplānojums izstrādājams saskaņā ar šādiem Latvijas Republikas normatīvajiem aktiem un plānošanas dokumentiem:**

8.1. Teritorijas attīstības plānošanas likums;

8.2. Aizsargjoslu likums;

8.3. Ministru Kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem”;

8.5. Ministru Kabineta 30.04.2013. noteikumi Nr.240 „Vispārīgie teritorijas plānošanas, izmantošanas un apbūves noteikumi”;

8.6. citi ar teritorijas attīstības plānošanu saistīti LR normatīvie akti;

8.7. Madonas novada pašvaldības domes 2013.gada 16.jūlija saistošie noteikumi Nr.15 „Madonas novada Teritorijas plānojuma 2013.-2025.gadam Teritorijas izmantošanas un apbūves noteikumi un Grafiskā daļa”, Madonas novada ilgtspējīgas attīstības stratēģija 2013.- 2038.gadam, Madonas novada Attīstības programma 2013.-2020.gadiem.

Sagatavoja: I.Solozemniece

Lokālplānojuma izstrādes vadītāja